JY LEES NOU Veldry-Lambo
Avonturier wil Brasilië in rekordtyd bereik
Jy moet stapelgek wees om 'n Lamborghini Urus bos toe te neem, maar as jy die amptelike nuwe veldrypakket aanskaf, sal jy dit dalk oorweeg.
Dié pakket bestaan uit onderstelbeskerming, 'n staaluitlaatpypstelsel, skermplate op die buffers en 'n beter grondvryhoogte. Die bosbefoeterde Urus staan nou 248 mm bo die grond, 35 mm hoër as 'n standaard-Urus, en het 'n nader- en vertrekhoek van onderskeidelik 27,9º en 28,3º.
Daar is ook twee ekstra ritmodusse, "Terra" en "Sabbia" (Italiaans vir "grond" en "sand"), sodat die Urus by ruwe terrein kan aanpas. Die Urus word aangedryf deur 'n V8-dubbelturboenjin wat 850 Nm en 478 kW opwek. Sy topsnelheid is 305 km/h en hy versnel binne 3,6 s van 0-100 km/h.
Teoreties sal jy dus binne 1½ uur die 500 km tussen Maputo en Inhambane kan aflê. Met al die beeste en donkies langs die pad gaan die Urus se groot sierrooster dit egter ontgeld.